Diari Oficial de la Generalitat Valenciana


Sumari del DOGV 6469, del 28-02-2011 (2011/2380)

DECRET 17/2011, de 25 de febrer, del Consell, pel qual s'aprova l'oferta d'ocupació pública de personal docent no universitari dependent de la Conselleria d'Educació per a l'any 2011.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6469

Data del DOGV
:   28-02-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/2380


Data del document
:   25-02-2011

Organisme emissor
:   Conselleria d'Educació

Tipus de document
:   Decret

Correcció d'errades

 Descriptors 

:   * concurs administratiu

DECRET 17/2011, de 25 de febrer, del Consell, pel qual s'aprova l'oferta d'ocupació pública de personal docent no universitari dependent de la Conselleria d'Educació per a l'any 2011. [2011/2380]  
L'article 32 de la Llei 17/2010, de 30 de desembre, de la Generalitat, de Pressupostos de la Generalitat per a l'Exercici 2011, establix que «durant l'any 2011, les convocatòries per a ingrés de nou personal es concentraran en els sectors, funcions i grups que es consideren prioritaris o que afecten el funcionament dels servicis públics essencials. En tot cas, el nombre total de places de nou ingrés serà, com a màxim, igual al 10 per 100 de la taxa de reposició d'efectius. Dins d'este límit, l'oferta d'ocupació pública inclourà tots els llocs i places exercits per personal interí per vacant, nomenat o contractat en l'exercici anterior, excepte aquells sobre els quals hi ha una reserva de lloc, estiguen incursos en processos de provisió o es decidisca la seua amortització.  
Respectant, en tot cas, les disponibilitats pressupostàries del capítol I dels corresponents pressupostos de despeses, la limitació continguda en el paràgraf anterior no s'aplicarà als sectors o àrees d'actuació administrativa competència de la Generalitat que s'excloguen per l'administració de l'Estat, amb el caràcter de bàsics, en la Llei de Pressupostos Generals de l'Estat per a l'Any 2011».  
En relació amb això, l'article 23 de la Llei 39/2010, de 22 de desembre, de Pressupostos Generals de l'Estat per a l'any 2011, establix que, respectant, en tot cas, les disponibilitats pressupostàries del capítol I dels corresponents pressupostos de despeses, l'anterior limitació es fixa en el 30 per cent de la taxa de reposició d'efectius en «les administracions públiques amb competències educatives per al desplegament de La Llei Orgànica 2/2006, de 3 de maig, d'Educació, en relació amb la determinació del nombre de places per a l'accés als cossos de funcionaris docents».  
El Reial Decret 276/2007, de 23 de febrer, pel qual es va aprovar el Reglament d'ingrés, accessos i adquisició de noves especialitats en els cossos de funcionaris docents a què es referix la Llei Orgànica 2/2006, de 3 de maig, d'Educació, i es regula el règim transitori d'ingrés al qual es referix la disposició transitòria dèsset de l'esmentada llei, disposa, com a requisit previ a les convocatòries per a la provisió de places, la publicació per les administracions educatives de les respectives ofertes d'ocupació.  
En compliment del que disposa l'article 32 de la Llei 17/2010, de 30 de desembre, de la Generalitat, de Pressupostos de la Generalitat per a l'Exercici 2011, en relació amb l'article 46 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, l'article 2 del Decret 33/1999, de 9 de març, del Consell, i del que preveu la Llei Orgànica 2/2006, de 3 de maig, d'Educació, prèvia negociació amb els sindicats de l'ensenyament representats en la Mesa Sectorial, una vegada informat favorablement per la Conselleria d'Economia, Hisenda i Ocupació, a proposta del conseller d'Educació i amb la deliberació prèvia del Consell, en la reunió del dia 25 de febrer de 2011,  
DECRETE  
Article 1. Aprovació de l'oferta d'ocupació pública corresponent als cossos docents  
S'aprova l'oferta d'ocupació pública de personal docent no universitari dependent de la Conselleria d'Educació per a l'any 2011 en els termes que s'establixen en el present decret.  
Article 2. Promoció interna  
En les convocatòries de proves selectives d'ingrés que s'aproven en execució d'este decret es reservarà un percentatge de les places que es convoquen per a l'accés de funcionaris docents classificats en el grup A2, conforme amb el que preveu l'article 34 del Reglament d'ingrés, accessos i adquisició de noves especialitats en els cossos de funcionaris docents a què es referix la Llei Orgànica 2/2006, de 3 de maig, d'Educació, aprovat pel Reial Decret 276/2007, de 23 de febrer.  
Article 3. Persones amb discapacitat  
1. D'acord amb el que establix l'article 59 de la Llei 7/2007, de 12 d'abril, de l'Estatut Bàsic de l'Empleat Públic, en les proves selectives, incloses les corresponents a la promoció interna, seran admeses les persones amb discapacitats en igualtat de condicions que els altres aspirants.  
Les convocatòries per a la provisió de llocs de la present oferta no establiran exclusions per discapacitats, excepte en els casos en què siguen incompatibles amb l'exercici de les tasques o funcions corresponents.  
2. S'establirà una quota del 7% de les vacants per a ser cobertes per personal amb discapacitat de grau igual o superior al 33%, de manera que, progressivament, s'aconseguisquen el 2% dels efectius totals del personal docent de la Generalitat, sempre que superen les proves selectives. L'opció de llocs reservats haurà de formular-se en la sol·licitud de participació en les convocatòries, la qual cosa haurà de ser indicada expressament en estes.  
Article 4. Quantificació de l'oferta d'ocupació pública corresponent a cossos docents  
L'oferta d'ocupació pública de l'any 2011 de cossos docents comprén un total de 110 places, que es repartixen conforme al detall següent:   
Grup A1  
Cos de professors d'Ensenyança Secundària: 20 places.  
Especialitat Nombre de places  
Física i química 20   
Cos de professors tècnics de Formació Professional: 10 places.  
Especialitat Nombre de places  
Servicis a la comunitat 10  
Grup A2  
Cos de mestres: 80 places.  
Especialitat Nombre de places  
Educació Primària 80  
DisposiciONS addicionalS  
Primera. Convocatòries i òrgan competent  
Les convocatòries dels processos de concurs-oposició per a l'ingrés en els cossos co-rresponents a les places incloses en l'oferta d'ocupació pública per a l'any 2011 i la convocatòria pública per a l'adquisició de noves especialitats, es duran a terme per la Conselleria d'Educació de conformitat amb el que establix el Reial Decret 276/2007, de 23 de febrer, pel qual es va aprovar el Reglament d'ingrés, accessos i adquisició de noves especialitats en els cossos de funcionaris docents a què es referix la Llei Orgànica 2/2006, de 3 de maig, d'Educació, i es regula el règim transitori d'ingrés a què es referix la disposició transitòria dèsset de l'esmentada llei.  
Segona. Informació dels processos selectius  
La informació relativa a les convocatòries de les proves i al desenrotllament dels processos selectius derivats de la present oferta d'ocupació pública s'inclouran en la pàgina web de la Conselleria d'Educació .  
DisposiciONS finalS  
Primera. Inalterabilitat dels llocs afectats per l'oferta d'ocupació pública  
Els llocs de treball inclosos en la present oferta d'ocupació pública no podran patir cap modificació en la seua classificació fins després d'haver-se realitzat les corresponents proves selectives i la provisió dels corresponents llocs de treball.  
Segona. Efectes  
El present decret tindrà efectes des de l'endemà de la seua publicació en el Diari Oficial de la Comunitat Valenciana.  
València, 25 de febrer de 2011  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN